Care ar fi cauza posibilă a accidentului feroviar din Olt, în care două marfare s-au ciocnit. Declarațiile prefectului județului
Prefectul județului Olt, Ștefan Nicolae, a declarat, miercuri, că acidentul feroviar produs în urmă cu câteva ore, între Mihăești și Radomirești, s-ar fi putut produce din cauza vitezei, „la o primă analiză”. Potrivit prefectului, care a făcut declarații pentru News.ro, conductorul locomotivei unuia dintre trenurile de marfă implicate în accident a decedat, dar ajutorul acestuia, aflat în dreapta, nu a pățit nimic. Nicolae a mai spus că lucrările pentru refacerea liniei avariate sunt estimate să dureze cel puțin trei-patru zile.